Subject: Vs: Postimehe küsimused Tamiflu kohta
From: "RA Kommunikatsioon" <[email-masked]>
To: "Loora-Elisabet Lomp" <[email-masked]>
Date: Fri, 9 Jan 2026 16:52:44 +0200

Tere, Loore-Elisabet!

Ravimiameti poolt vastab sisse-ja väljaveo järelevalve büroo spetsialist
Hanna Liivat.

„Kui räägime gripi ravist, räägime eelkõige toimeainest oseltamiviir.

Käesoleval hooajal on oseltamiviiri (raviminimetustega Ebilfumin ja
Tamiflu) saada kahelt erinevalt tootjalt. Eelmisel hooajal turustati
Eestis kolme müügiloa hoidja poolt oseltamiviiri kokku 38000 pakendit.
Käesoleval hooajal on Eesti tarnemahuks prognoositud kokku ligikaudu 64000
pakendit. Kogus on oluliselt suurem kui möödunud aastal. Samas ületab
praeguseks väljastatud ravimite kogus varasemate hooaegade oseltamiviiri
kasutamise tempot. Hetkel on apteekides ravim kenasti saadaval.
Tavapärasest kõrgema haigestumusega kuud on aga veel ees, mistõttu jälgime
arenguid.

Samuti hoiame arste oseltamiviiri saadavusega kursis. Arstidel on vajalik
hinnata patsiendipõhiselt väljakirjutamise otstarbekust. Oluline on tagada
ravi ja suure kokkupuuteriski korral profülaktika eelkõige riskirühma
kuuluvatele patsientidele.

Eesti Infektsioonhaiguste Selts on hinnanud, tuginedes rahvusvahelistele
juhenditele, et oseltamiviiri suurim kliiniline kasu saavutatakse
kinnitatud või kliiniliselt tõenäolise gripi varajases ravis (esimese 48h
jooksul):

• riskirühmadesse kuuluvatel patsientidel (sh väikelapsed, eakad, rasedad,
krooniliste haigustega ja immuunpuudulikkusega patsiendid),

• raske kuluga gripi korral,

• hospitaliseerimist vajavatel patsientidel.

Kokkupuutejärgne profülaktika võib olla põhjendatud eeskätt:

• riskirühmadesse kuuluvatel isikutel, kellel on suur tõenäosus raskeks
haiguskuluks,

• raskelt immuunpuudulikel patsientidel,

• hoolekande- või raviasutuste puhangute korral, kus kokkupuude toimub
suure riskiga populatsioonis ja vaktsineerimine või muud meetmed ei ole
piisavad.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Loora-Elisabet Lomp <[email-masked]>
Saatmisaeg: reede, 9. jaanuar 2026 14:05
Adressaat: RA Kommunikatsioon <[email-masked]>
Teema: Postimehe küsimused Tamiflu kohta

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Jutud ringlevad, et Tamiflu varud on otsakorral. Kas see vastab tõele? Kas
sellel aastal telliti vähem Tamiflud või on lihtsalt seda hakatud tarbima
rohkem? Kas otsitakse võimalust, kust juurde osta?
Kui nüüd Tamiflu varud on vähenemas, siis kellele eelisjärjekorras seda
väljakirjutada saab? Kas on ka mingeid alternatiive, mida inimesed võiksid
Tamiflu asemel osta?

Ette tänades

Loora-Elisabet Lomp

Postimees